Основен въпрос досега беше кога да се започне със захранването,
но как да започне захранването може да се окаже не по-малко важно.
Около 6-я месец бебетата започват да приемат и други храни освен мляко.
Традиционният метод на захранване е да им се дава пюре с лъжичка
Но една алтернативна идея, наречена "захранване, водено от бебето", добива все повече популярност
Д-р Ейми Браун, изследовател от университета в Суонси
На бебето се дават храни, които са цели, както ги приемат възрастните
давате му цял банан, или филийка, или макарони...
И позволявате на бебето да се храни само.
Захранване, водено от бебето става все по-популярно, родителите се информират от интернет сайтове или книги
и твърдят, че децата им се хранят по-здравословно и не са капризни.
Ребека с Томас Дейвис, на 7 месеца
Не исках детето ми да повтори грешките, които аз съм правила с храненето.
И не исках да наследи лошите навици, които имам.
Една от майките сподели, че е избрала захранване, водено от бебето с второто си дете,
защото то се е отразило така добре на дъщеричката й която е вече на 4 години.
Никола с Дейкъб Уилкъс, на 9 месеца
Тя никога не е била капризна, винаги искаше да опитва всичко
и още от самото начало й давахме и от нашата храна.
Д-р Браун изследва дългосрочните резултати от захранване, водено от бебето.
При едно проучване са били сравнени две групи майки с бебета между 6 месеца и 1 годинка.
Едната група била хранена с лъжичка с пюрета, другата следвала захранване, водено от бебето.
Бебетата, които имали възможност да се хранят сами, опитали много повече и разнообразни храни.
Луиз с Абигейл Филипс, на 13 месеца
В началото тя преппочиташе по-сочните неща - диня, манго, краставица, домат...
На практика всичко, което й предлагахме, една "експлозия" от различни вкусове, които наистина й харесваха.
Като по-големи, децата, захранени по метода ЗВБ, са с по-малък риск от наднормено тегло
и с по-малък риск да преяждат в сравнение с децата, хранени с лъжичка.
Може би това се дължи на факта, и всъщност смятаме, че се дължи на факта, че е наистина важно
да се позволи на децата да се хранят сами и да следват собственото си темпо когато се хранят.
Да се изяде всичко до последната лъжичка вече не е най-важното нещо.
Най-важно е бебето да контролира и да прецени кога се е нахранило.